થરાદ તાલુકો
થરાદ તાલુકો ભારત દેશના પશ્ચિમ ભાગમાં આવેલા ગુજરાત રાજ્યના બનાસકાંઠા જિલ્લામાં આવેલો મહત્વનો તાલુકો છે. થરાદ આ તાલુકાનું મુખ્ય મથક છે.

ભૂગોળ 
થરાદ તાલુકાની સરહદથી રણ નજીક છે. તાલુકાની ઉત્તરે રાજસ્થાનના બારમેર અને સાંચોર તાલુકાઓ, દક્ષિણે બનાસકાંઠાનો દિયોદર તાલુકો, પૂર્વ તરફ ડીસા અને ધાનેરા તાલુકાઓ અને પશ્ચિમ તરફ વાવ તાલુકો આવેલા છે. વાવ તાલુકાની પશ્ચિમે કચ્છનું નાનું રણ અને પાકિસ્તાન દેશ આવેલાં છે. તાલુકામાં થરાદ એક નગર અને બીજાં ૧૩૪ ગામો આવેલાં છે. તાલુકાનું ક્ષેત્રફળ ૧૩૫૭.૯ ચો.કિમી. છે.

આબોહવા 
થરાદ તાલુકાની આબોહવા ગરમ છે. ઊનાળામાં થરાદ સહિત તાલુકામાં ભારે ગરમી પડે છે. ઊનાળામાં ૪૬ અંશ સેન્ટિગ્રેડથી પણ વધુ ગરમી પડે છે. થરાદ તાલુકો કચ્છના રણની કાંધીએ આવેલો હોઇને ઊનાળામાં ગરમ લૂ વાય છે. શિયાળામાં અહીં સખ્ત ઠંડી પડે છે.

જોવાલાયક સ્થળો 
 માંગરોળ ગામે શેણલ માતાજીનુ મંદીર આવેલું છે. અહીં દર મહીનાની ચૌદશ અને પુનમના દિવસે મેળો ભરાય છે.
 લુણાલ, ડોડગામ અને ઝેંટા તથા મોટીપાવડ ગામે નકળંગ ભગવાનનાં મંદિર આવેલાં છે. અહીં દિવાળીના તહેવાર બાદ કારતક મહીનાના શુક્લ પક્ષમાં બીજના દિવસે લોકો દર્શનાર્થે આવે છે.

થરાદ તાલુકામાં આવેલાં ગામો

સંદર્ભ

બાહ્ય કડીઓ 
 થરાદ તાલુકા પંચાયતની વેબસાઇટ

બનાસકાંઠા જિલ્લો
ગુજરાતનાં તાલુકાઓ